[{"text_idx": "#000005", "text": "Mo\u0308o\u0308dunud reedel andis Eesti ansambel Holy Motors va\u0308lja esimese ta\u0308ispika albumi \"Slow Sundown\", mis on toonud nendele rohkem ta\u0308helepanu isegi va\u0308lismaal kui Eestis. Nendest kirjutavad olulised muusikaportaalid ja ilmunud on ka esimesed arvustused."}, {"text_idx": "#000006", "text": "Holy Motors jo\u0303udis esimese albumini ku\u0308ll alles 2018. aasta alguses, kuid nad on tegutsenud juba alates 2013. aastast. Nende esimesed lood jo\u0303udsid Soundcloudi 2014. aastal ning samal aastal esinesid nad ka na\u0308iteks Tallinn Music Weekil ja Schillingul, nende ko\u0303ige esimene esinemine oli aga kinos So\u0303prus enne Jim Jarmuschi linateose \"Mystery Train\" seanssi. Ansambli nimi tuleneb samuti filmist - samanimelisest Leos Carax'i linateosest, mis jooksis ka Eesti kinodes."}, {"text_idx": "#000008", "text": "Nende debu\u0308u\u0308talbumi andis va\u0308lja Ameerika indie-plaadifirma Wharf Cat. Tegemist ei ole suure plaadifirmaga - alates loomisest 2011. aastal on nad andnud va\u0308lja po\u0303randaalust elektroonikat, psu\u0308hhedeeliat ja a\u0308a\u0308realade rokkmuusikat. Lisaks \"Slow Sundownile\" on sama plaadifirma alt ilmunud ka kaks Holy Motorsi seitsmetollist vinu\u0308u\u0308lisinglit, 2015. ja 2017. aastal."}, {"text_idx": "#000009", "text": "Holy Motorsi va\u0308rske plaadi produtsendiks on Carson Cox, kes on produtsent ba\u0308ndidele Merchandise, mis esines 2014. aastal ka festivalil Schilling, ning Priests, kelle mo\u0308o\u0308dunud aastal ilmunud debu\u0308u\u0308talbum jo\u0303udis mitmete muusikava\u0308ljaannete aastakokkuvo\u0303tetesse."}, {"text_idx": "#000010", "text": "Ta\u0308nu Ameerika plaadifirmale on aga Holy Motors jo\u0303udnud ta\u0308naseks mitmete va\u0308lismaiste muusikava\u0308ljaannete veergudele. Mo\u0308o\u0308dunud na\u0308dalal valis muusikaportaal Stereogum albumi \"Slow Sundown\" na\u0308dala plaadiks, tuues va\u0308lja, et \"kuigi album \"Slow Sundown\" ehitab end u\u0308les ameerikalikest ko\u0303ladest, siis vaatamata sellele tekitab nende muusika minus soovi ku\u0308lastada Eestit\". Mo\u0308o\u0308dunud reedel valis \"Slow Sundowni\" pa\u0308eva plaadiks ka Bandcampi blogi, o\u0308eldes, et \"ko\u0303ige haavatavamatel hetkedel uurib nende muusika u\u0308ksindust ja isolatsiooni\"."}, {"text_idx": "#000011", "text": "Ta\u0308naseks on ilmunud ka esimesed arvustused. Oluline muusikaportaal Pitchfork, kus ei ole seni ilmunud veel u\u0308hegi teise Eesti muusiku plaatide arvustused peale Arvo Pa\u0308rdi ja Maria Minerva, andis plaadile 6,1 punkti 10-st, tuues va\u0308lja, et \"Eesti ba\u0308ndi debu\u0308u\u0308talbum ko\u0303lab nagu pikk ja u\u0308ksildane so\u0303it kuuvalgel o\u0308o\u0308l koos ohtra reverb'iga\". AllMusic'us sai \"Slow Sundown\" 7 punkti 10-st ning sealne kriitik to\u0303i va\u0308lja ba\u0308ndi spagetivesterni ko\u0303lasid ning vo\u0303rdles Holy Motorsit Mazzy Stari ja Angelo Badalamentiga."}, {"text_idx": "#000012", "text": "Albumi ilmumine viib Holy Motorsi ka tuurile, mille raames andsid nad 10. veebruaril kontserdi ka Von Krahlis. Edasi la\u0308hevad nad aga Varssavi, Berliini, Vilniusesse ning Krakovisse, jo\u0303udis ma\u0308rtsis isegi SXSW festivalil Ameerikas. Eestis kuuleb neid aga sel reedel saates \"Muusikano\u0303ukogu\", kus on ku\u0308laliseks ba\u0308ndi laulja Eliann Tulve."}, {"text_idx": "#000013", "text": "Kuula albumit \"Slow Sundown\" siit:"}, {"text_idx": "#000018", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000023", "text": "Eesti animafilmide muusika sai kogumiku \"Anima pop\""}, {"text_idx": "#000025", "text": "Animafilmide kogumik \"Kaka, kevad ja teised\" linastub Varssavi filmifestivalil"}, {"text_idx": "#000033", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000035", "text": "Arvustus. \"Tume paradiis\": pidu peo pa\u0308rast"}, {"text_idx": "#000041", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000044", "text": "Edetabel. Aasta parimad albumid 2022"}, {"text_idx": "#000045", "text": "Aasta parimad albumid 2022. Isiklikud edetabelid"}, {"text_idx": "#000046", "text": "U\u0308levaade. Aasta parimad lood 2022"}]